આત્માઓની અદલાબદલીની એરર સ્વર્ગનું કમ્પ્યુટર ક્યારનું બતાવી રહ્યું હતું, પણ કમ્પ્યુટર ઈંચાર્જ મોદો આવવાને કારણે એરર ધ્યાનમાં આવતાં વાર લાગી. એરર ધ્યાનમાં આવતાં યમલોકમાં દોડાદોડી થઈ ગઈ. સિનિયર યમદૂતને વાયુવેગે રવાના કરવામાં આવ્યો. આ સિનિયર યમદૂતે બેહોશ પડેલા બંને દેહમાંથી આત્માઓ ખેંચી, બંને આત્માઓને એકબીજાના ઓરિજિનલ દેહમાં ફીટ કરી દીધા. જસુભાઈ માસ્તર બેહોશીમાંથી જાગ્યા ત્યારે જસુભાઈ માસ્તર હતા ને વિનુભાઈ વકીલ જાગ્યા ત્યારે વિનુભાઈ વકીલ હતા.